Virallinen lehti nro C 166 , 10/06/1996 s. 0092



A4-0130/96 Ehdotus neuvoston säädökseksi Euroopan yhteisön taloudellisten etujen suojaamista koskevaan yleissopimukseen liittyvän pöytäkirjan tekemisestä ja ehdotus Euroopan unionista tehdyn sopimuksen K.3 artiklan perusteella tehdyn Euroopan yhteisöjen taloudellisten etujen suojaamisesta tehdyn yleissopimuksen lisäpöytäkirjaksi (virkamiehet ja jäsenet) (C4-0607/95 - 12549/95 - 96/0902(CNS)) Ehdotus hyväksyttiin seuraavin tarkistuksin: Ehdotus neuvoston säädökseksi Parlamentin tarkistukset (Tarkistus 1) Otsikko >Alkuperäinen teksti> Ehdotus neuvoston säädökseksi Euroopan yhteisöjen taloudellisten etujen suojaamista koskevaan yleissopimukseen liittyvän pöytäkirjan tekemisestä. >EP:n äänestyksessä hyväksytty teksti> Ehdotus neuvoston säädökseksi Euroopan yhteisöjä vahingoittavaan lahjontaan liittyvän yleissopimuksen tekemisestä. (Tätä muutosta sovelletaan kumpaankin tekstiin kokonaisuudessaan.) (Tarkistus 2) Johdanto-osan kolmas kappale >Alkuperäinen teksti> on tarpeen seuraavaksi täydentää tätä yleissopimusta pöytäkirjalla, joka koskee erityisesti sellaisten lahjontarikosten torjuntaa, joissa joko kansalliset tai Euroopan yhteisöjen virkamiehet ovat osallisina, ja jotka kohdistuvat tai voivat kohdistua Euroopan yhteisöjen taloudellisiin etuihin, >EP:n äänestyksessä hyväksytty teksti> on tarpeen seuraavaksi täydentää tätä 26 päivänä heinäkuuta 1995 tehtyä yleissopimusta yleissopimuksella, joka koskee erityisesti sellaisten lahjontarikosten torjuntaa, joissa joko kansalliset tai Euroopan yhteisöjen virkamiehet ovat osallisina, ja jotka kohdistuvat tai voivat kohdistua Euroopan yhteisöjen etuihin, (Tarkistus 3) Johdanto-osan kolmas kappale a (uusi) >EP:n äänestyksessä hyväksytty teksti> toimenpiteitä on toteutettava myös sellaista lahjontaa vastaan, johon syyllistyvät sellaiset muut henkilöt tai joka kohdistuu sellaisiin muihin henkilöihin, jotka Euroopan yhteisöt ovat palkanneet tai jotka työskentelevät Euroopan yhteisöjen hyväksi, (Tarkistus 4) Otsikko >Alkuperäinen teksti> Ehdotus euroopan unionista tehdyn sopimuksen K.3 artiklan perusteella tehtäväksi Euroopan yhteisöjen taloudellisten etujen suojaamisesta tehdyn yleissopimuksen lisäpöytäkirjaksi >EP:n äänestyksessä hyväksytty teksti> Euroopan unionista tehdyn sopimuksen K.3 artiklan perusteella tehtävä Euroopan yhteisöjä vahingoittavaan lahjontaan liittyvä yleissopimus (Tarkistus 5) 1 artiklan 1 kohdan ainoa alakohta a (uusi) ja 2 kohta >Alkuperäinen teksti> 2. 'Yleissopimuksella' tarkoitetaan Brysselissä 26. päivänä heinäkuuta 1995 Euroopan unionista tehdyn sopimuksen K.3 artiklan perusteella tehtyä yleissopimusta Euroopan yhteisöjen taloudellisten etujen suojaamisesta (Euroopan yhteisöjen virallinen lehti ... 1995). >EP:n äänestyksessä hyväksytty teksti> 1a Euroopan yhteisöjen virkamiehiin rinnastetaan EIP:ssa, EKPJ:ssä ja ERI:ssa työskentelevä henkilöstö sekä johtajisto. 2. '26 päivänä heinäkuuta 1995 tehdyllä yleissopimuksella' tarkoitetaan Brysselissä 26. päivänä heinäkuuta 1995 Euroopan unionista tehdyn sopimuksen K.3 artiklan perusteella tehtyä yleissopimusta Euroopan yhteisöjen taloudellisten etujen suojaamisesta (Euroopan yhteisöjen virallinen lehti C 316, 27.11.1995, s. 48). (Tarkistus 6) 2 artikla >Alkuperäinen teksti> 1. Tässä pöytäkirjassa tarkoitetaan lahjuksen ottamisella virkamiehen tahallista tekoa, jolla hän vaatii, hyväksyy tai ottaa vastaan suoraan tai kolmannen välityksellä itselleen tai kolmannelle, lahjoja tai mitä tahansa lupauksia tai etuja virkaansa kuuluvan tai virkaa toimittaessaan suorittamansa tehtävän toimittamisesta tai siitä pidättymisestä tavalla, joka on vastoin hänen virkavelvollisuuksiaan ja joka kohdistuu tai voi kohdistua Euroopan yhteisöjen taloudellisiin etuihin. >EP:n äänestyksessä hyväksytty teksti> Lahjuksen ottaminen Jäsenvaltioiden on sisällytettävä lainsäädäntöönsä Euroopan yhteisöjä vahingoittavana lahjuksen ottamisena virkamiehen teko, jolla hän vaatii, hyväksyy tai ottaa vastaan suoraan tai epäsuoraan itselleen tai kolmannelle, lahjoja tai mitä tahansa lupauksia tai etuja >EP:n äänestyksessä hyväksytty teksti> a) virkaansa kuuluvan tai virkaa toimittaessaan suorittamansa tehtävän toimittamiseksi b) virkaansa kuuluvan tai viran toimituksessa suoritettavan tehtävän toimittamisesta pidättymiseksi, vaikka se kuuluisi hänen virkavelvollisuuksiinsa c) aikaisemman erehdyksen tai virheen korjaamisesta tai sitä koskevan esimiehelle tehtävän ilmoituksen tekemisestä pidättäytymiseksi. >Alkuperäinen teksti> 2. Kukin jäsenvaltio toteuttaa tarpeelliset toimenpiteet varmistaakseen, että 1 kohdassa tarkoitetut menettelyt määritellään rikoksiksi. >EP:n äänestyksessä hyväksytty teksti> Poistetaan. (Tarkistus 7) 3 artikla >Alkuperäinen teksti> 1. Tässä pöytäkirjassa tarkoitetaan lahjuksen antamisella kenen hyvänsä suorittamaa tahallista tekoa, jolla luvataan tai annetaan suoraan taikka kolmannen välityksellä mikä tahansa etu virkamiehelle itselleen tai kolmannelle siinä tarkoituksessa, että tämä toimittaisi virkaansa kuuluvan tai virkaa toimittaessaan suorittamansa tehtävän taikka pidättyisi sen toimittamisesta, tavalla, joka on vastoin hänen virkavelvollisuuksiaan ja joka kohdistuu tai voi kohdistua Euroopan yhteisöjen taloudellisiin etuihin. >EP:n äänestyksessä hyväksytty teksti> Lahjuksen antaminen Jäsenvaltioiden on sisällytettävä lainsäädäntöönsä Euroopan yhteisöjä vahingoittavana lahjuksen antamisena kenen hyvänsä suorittama teko, jolla luvataan tai annetaan suoraan taikka kolmannen välityksellä mitä tahansa lahjoja tai lupauksia tai mitä tahansa muita etuja virkamiehelle itselleen tai kolmannelle siinä tarkoituksessa, että tämä a) toimittaisi virkaansa kuuluvan tai virkaa toimittaessaan suorittamansa tehtävän tavalla, joka on vastoin hänen virkavelvollisuuksiaan, b) pidättyisi toimittamasta virkaansa kuuluvan tai viran toimituksessa suoritettavan tehtävän, vaikka se kuuluisi hänen virkavelvollisuuksiinsa, c) pidättyisi aikaisemman erehdyksen tai virheen korjaamisesta tai sitä koskevan esimiehelle tehtävän ilmoituksen tekemisestä. >Alkuperäinen teksti> 2. Kukin jäsenvaltio toteuttaa tarpeelliset toimenpiteet, jotta 1 kohdassa tarkoitetut menettelyt määriteltäisiin rikokseksi. >EP:n äänestyksessä hyväksytty teksti> Poistetaan. (Tarkistus 8) 3 artikla a (uusi) >EP:n äänestyksessä hyväksytty teksti> 3 artikla a Rikkomuksen tunnusmerkit Säädöksen 2 ja 3 artiklassa tarkoitettua lahjontaa, kun sitä harjoittaa järjestäytynyt ryhmä ja/tai kun se jatkuu pitkän aikaa, pidetään törkeänä rikkomuksena. (Tarkistus 9) 3 artikla b (uusi) >EP:n äänestyksessä hyväksytty teksti> 3 artikla b Yrittäminen tai avunanto Rangaistaviksi teoiksi katsotaan myös 3 ja 3 a artiklassa tarkoitettuihin tekoihin liittyvä yrittäminen, yllyttäminen, avustaminen tai mikä tahansa muunlainen osallistuminen. (Tarkistus 10) 4 artiklan 1, 2 ja 3 kohta >Alkuperäinen teksti> 1. Kukin jäsenvaltio toteuttaa tarpeelliset toimenpiteet, jotta sen rikosoikeuden säännöksiä, joissa säädetään rangaistavaksi sen kansallisen virkamiesten tehtäviään suorittaessaan tekemät rikokset, jotka katsotaan yleissopimuksen 1 artiklassa tarkoitetuiksi menettelyiksi, sovelletaan myös Euroopan yhteisöjen virkamiesten tehtäviään suorittaessaan tekemiin rikoksiin. >EP:n äänestyksessä hyväksytty teksti> 1. Kukin jäsenvaltio toteuttaa tarpeelliset toimenpiteet, jotta sen rikosoikeuden säännöksiä, joissa säädetään rangaistavaksi sen kansallisen virkamiesten tehtäviään suorittaessaan tekemät rikokset, jotka katsotaan 26 päivänä heinäkuuta 1995 tehdyn yleissopimuksen 1 artiklassa tarkoitetuiksi menettelyiksi, sovelletaan myös Euroopan yhteisöjen virkamiesten ja muiden jäsenvaltioiden virkamiesten tehtäviään suorittaessaan tekemiin rikoksiin. >Alkuperäinen teksti> 2. Kukin jäsenvaltio toteuttaa tarpeelliset toimenpiteet, jotta sen rikosoikeuden säännöksiä, joissa säädetään rangaistaviksi 1 kohdassa sekä 2 ja 3 artiklassa tarkoitetut sen hallituksen ministerien, kansanedustuslaitoksen jäsenten, ylimpien tuomioistuimien jäsenten tai tilintarkastustuomioistuimen jäsenten tehtäviään suorittaessaan tekemät tai heihin kohdistetut rikokset, sovelletaan myös komission, Euroopan parlamentin, tilintarkastustuomioistuimen tai yhteisön tuomioistuimen jäsenten tehtäviään suorittaessaan tekemiin tai heihin kohdistettuihin rikoksiin. >EP:n äänestyksessä hyväksytty teksti> 2. Kukin jäsenvaltio toteuttaa tarpeelliset toimenpiteet, jotta sen rikosoikeuden säännöksiä, joissa säädetään rangaistaviksi 1 kohdassa sekä 2, 3, 3 a ja 3 b artiklassa tarkoitetut sen hallituksen ministerien, oikeusasiamiehen, kansanedustuslaitoksen jäsenten, ylimpien tuomioistuimien jäsenten tai tilintarkastustuomioistuimen jäsenten tehtäviään suorittaessaan tekemät tai heihin kohdistetut rikokset, sovelletaan myös komission, neuvoston ja Euroopan parlamentin jäsenten, oikeusasiamiehen, tilintarkastustuomioistuimen tai yhteisön tuomioistuimen jäsenten tehtäviään suorittaessaan tekemiin tai heihin kohdistettuihin rikoksiin. >Alkuperäinen teksti> 3. Jos jäsenvaltio on säätänyt erityisiä lakeja teoista tai laiminlyönneistä, joista sen hallituksen ministerien on vastattava heillä tässä valtiossa olevan poliittisen erityisasemansa vuoksi, 4 artiklan 2 kohtaa ei voida soveltaa näihin lakeihin edellyttäen, että jäsenvaltio takaa, että rikoslait, joissa pannaan täytäntöön 2 ja 3 artikla sekä 4 artiklan 1 kohta, koskevat myös komission jäseniä. >EP:n äänestyksessä hyväksytty teksti> 3. Jos jäsenvaltio on säätänyt erityisiä lakeja teoista tai laiminlyönneistä, joista sen hallituksen ministerien on vastattava heillä tässä valtiossa olevan poliittisen erityisasemansa vuoksi, 4 artiklan 2 kohtaa ei voida soveltaa näihin lakeihin edellyttäen, että jäsenvaltio takaa, että rikoslait, joissa pannaan täytäntöön 2, 3, 3 a, 3 b artikla sekä 4 artiklan 1 kohta, koskevat myös neuvoston ja komission jäseniä. (Tarkistus 11) 5 artikla >Alkuperäinen teksti> 1. Kukin jäsenvaltio toteuttaa tarpeelliset toimenpiteet varmistaakseen, että 2 ja 3 artiklassa tarkoitetut teot sekä näihin tekoihin liittyvä avunanto ja siihen yllytys säädetään tehokkain, suhteellisin ja vakuuttavin seuraamuksin rikoksina rangaistaviksi käsittäen ainakin törkeissä tapauksissa vankeusrangaistukset, joista voi seurata tekijän luovuttaminen. >EP:n äänestyksessä hyväksytty teksti> Seuraamukset 1. Kukin jäsenvaltio toteuttaa tarpeelliset toimenpiteet varmistaakseen, että 2, 3, 3 a, 3 b ja 4 artiklassa tarkoitetut teot säädetään tehokkain, suhteellisin ja vakuuttavin seuraamuksin rikoksina rangaistaviksi käsittäen vähintään 3 vuoden vankeusrangaistukset, joista voi seurata tekijän luovuttaminen. >Alkuperäinen teksti> 2. (Poistetaan.) >EP:n äänestyksessä hyväksytty teksti> 2. (Poistetaan.) >Alkuperäinen teksti> 3. Edellä olevan 1 kohdan määräyksillä ei kuitenkaan rajoiteta kansallisiin tai Euroopan yhteisöjen virkamiehiin kohdistettavia, toimivaltaisen viranomaisen suorittamia kurinpidollisia toimenpiteitä. Kansalliset tuomioistuimet voivat määrättävää rikosoikeudellista rangaistusta määritellessään ottaa huomioon oman lainsäädäntönsä periaatteiden mukaisesti samalle henkilölle samoista teoista jo määrätyt kurinpitorangaistukset. >EP:n äänestyksessä hyväksytty teksti> 3. Kansalliset tuomioistuimet voivat määrättävää rikosoikeudellista rangaistusta määritellessään ottaa huomioon oman lainsäädäntönsä periaatteiden mukaisesti muun muassa samalle henkilölle samoista teoista jo määrätyt kurinpitorangaistukset ja kaikki muut mahdolliset huomattavat seikat, kuten lahjojen, lupausten tai muiden etujen määrän ja tekojen laajuuden Euroopan yhteisöjen etujen kannalta. (Tarkistus 12) 6 artiklan 1 kohta >Alkuperäinen teksti> 1. Jäsenvaltiot toteuttavat tarvittavat toimenpiteet ulottaakseen toimivaltansa rikoksiin, jotka se on määritellyt 2, 3 ja 4 artiklan mukaisesti, kun: >EP:n äänestyksessä hyväksytty teksti> Toimivalta 1. Jäsenvaltiot toteuttavat tarvittavat toimenpiteet ulottaakseen toimivaltansa rikoksiin, jotka se on määritellyt 2, 3, 3 a, 3 b ja 4 artiklan mukaisesti, kun: >Alkuperäinen teksti> a) rikos on tapahtunut kokonaan tai osittain kyseisen valtion alueella, >EP:n äänestyksessä hyväksytty teksti> a) rikos on tapahtunut kokonaan tai osittain kyseisen valtion alueella, >Alkuperäinen teksti> b) rikoksentekijä on kyseisen jäsenvaltion kansalainen tai virkamies, >EP:n äänestyksessä hyväksytty teksti> b) rikoksentekijä tai henkilö johon se kohdistuu on yhteisöjen toimielimen tai sellaisen yhteisöjen perustamissopimusten nojalla perustetun elimen palveluksessa oleva Euroopan yhteisöjen virkamies, jonka toimipaikka sijaitsee kyseisessä jäsenvaltiossa, >Alkuperäinen teksti> c) rikos on kohdistunut johonkin 1 artiklassa tarkoitettuun henkilöön tai 4 artiklan 2 kohdassa tarkoitettujen laitosten jäseneen, joka on kyseisen jäsenvaltion kansalainen, >EP:n äänestyksessä hyväksytty teksti> c) rikoksentekijä on 1 artiklan 1 ja 1 a kohdassa tarkoitettu jäsenvaltion kansalainen tai kyseisen jäsenvaltion virkamies, >Alkuperäinen teksti> d) rikoksentekijä on yhteisöjen toimielimen tai sellaisen yhteisöjen perustamissopimusten nojalla perustetun elimen palveluksessa oleva Euroopan yhteisöjen virkamies, jonka toimipaikka sijaitsee kyseisessä jäsenvaltiossa. >EP:n äänestyksessä hyväksytty teksti> d) rikos on kohdistunut johonkin 1 artiklan 1 kohdassa tarkoitettuun henkilöön, joka on kyseisen jäsenvaltion kansalainen. (Tarkistus 13) 6 artiklan 2 kohta >Alkuperäinen teksti> 2. Antaessaan 9 artiklan 2 kohdassa tarkoitetun ilmoituksen jäsenvaltiot voivat julistaa, että ne eivät sovella yhtä tai useampaa 1 kohdan b, c ja d alakohdassa esitettyä sääntöä tai soveltavat niitä vain määrätyissä tapauksissa tai olosuhteissa. >EP:n äänestyksessä hyväksytty teksti> Poistetaan. (Tarkistus 14) 6 artikla a (uusi) >EP:n äänestyksessä hyväksytty teksti> 6 artikla a Toimivaltuuksien järjestys 1. Tutkimuksesta vastaavat tai syytteeseen panemisesta päättävät viranomaiset noudattavat, sovinnon puuttuessa, edellisessä artiklassa tarkoitettujen toimivaltojen arvojärjestystä. 2. Jos kuitenkin siinä jäsenvaltiossa, jolla on etusija, päätetään olla nostamatta syytettä, muut jäsenvaltiot saavat toimivallan panna syytteeseen, jolloin on noudatettava, sovinnon puuttuessa, edellisessä artiklassa tarkoitettujen toimivaltojen järjestystä. (Tarkistus 15) 6 artikla b (uusi) >EP:n äänestyksessä hyväksytty teksti> 6 artikla b Menettely 1. Jäsenvaltiot ilmoittavat asianomaisille yhteisön toimielimille kaikki, myös oletetut seikat, jotka koskevat Euroopan yhteisöjen taloudellisia etuja vahingoittavaa lahjontaa, tai tietoonsa tulleista 3, 3a, 3b, 4, 5, 6 ja 6a artiklassa tarkoitetuista menettelyistä. 2. Yhteisön toimielimet ilmoittavat asianomaisille jäsenvaltioille kaikki, myös oletetut seikat, jotka koskevat Euroopan yhteisöjen taloudellisia etuja vahingoittavaa lahjontaa, tai tietoonsa tulleista 3, 3a, 3b, 4, 5, 6 ja 6a artiklassa tarkoitetuista menettelyistä. 3. Jos jokin yhteisön toimielin ilmoittaa tietoonsa tulleista seikoista, jäsenvaltion on suoritettava lisätutkimuksia ja nostettava syyte tekijää tai tekijöitä vastaan, jos riittäviä todisteita saadaan. 4. Jos jäsenvaltio ilmoittaa tietoonsa tulleista seikoista, asianomaiset jäsenvaltiot ilmoittavat yhteisön toimielimille, mikä jäsenvaltio on valittu nostamaan syyte rikkomuksen tekijää tai tekijöitä vastaan. Tällöin toimielin suorittaa sisäisiä tutkimuksia ja ilmoittaa niiden tulokset tälle jäsenvaltiolle. (Tarkistus 16) 6 artikla c (uusi) >EP:n äänestyksessä hyväksytty teksti> 6 artikla c Keskinäinen avustaminen oikeusasioissa 1. Kunkin jäsenvaltion toimivaltaisten viranomaisten on toisen jäsenvaltion toimivaltaisten viranomaisten tai komission pyynnöstä avustettava toisiaan mahdollisimman laajalti kaikissa 2, 3, 3 a, 3 b ja 4 artiklassa tarkoitettujen rikkomusten torjumiseen tähtäävissä menettelyissä. 2. Keskinäisestä avustamisesta oikeusasioissa voi kieltäytyä vain, jos pyynnön saanut jäsenvaltio arvioi pyynnön aiheuttavan yleiseen järjestykseen liittyviä ongelmia. 3. Kieltäytyminen keskinäisestä avustamisesta oikeusasioissa on perusteltava ja toimitettava tiedoksi komission puheenjohtajalle. (Tarkistus 17) 7 artiklan 1 kohta >Alkuperäinen teksti> Suhde yleissopimukseen >Alkuperäinen teksti> 1. Yleissopimuksen 3 artiklan, 5 artiklan, 1, 2 ja 4 kohtien sekä 6 artiklan määräyksiä sovelletaan sillä tavoin kuin niissä olisi viitattu tämän pöytäkirjan 2, 3 ja 4 artiklan tarkoittamiin menettelyihin. >EP:n äänestyksessä hyväksytty teksti> 1. 26 päivänä heinäkuuta 1995 tehdyn yleissopimuksen 3 artiklan, 5 artiklan 1, 2 ja 4 kohtien sekä 6 artiklan määräyksiä sovelletaan sillä tavoin kuin niissä olisi viitattu tämän yleissopimuksen 2, 3, 3 a, 3 b ja 4 artiklan tarkoittamiin menettelyihin. (Tarkistus 18) 7 artikla a (uusi) >EP:n äänestyksessä hyväksytty teksti> 7 artikla a Edellisten artiklojen mukaisesti syytteen nostavassa jäsenvaltiossa sovelletaan sen omaa rikosoikeutta ja rikosoikeudellista menettelyä. (Tarkistus 19) 8 artiklan 2 kohta a ja b (uusi) >Alkuperäinen teksti> Yhteisöjen tuomioistuin >EP:n äänestyksessä hyväksytty teksti> Yhteisöjen tuomioistuin >Alkuperäinen teksti> 1. Tämän pöytäkirjan tulkintaa ja soveltamista koskevat jäsenvaltioiden väliset erimielisyydet on ratkaisun löytämiseksi ensiksi tutkittava neuvostossa Euroopan unionista tehdyn sopimuksen VI osastossa määrätyn menettelyn mukaisesti. Ellei ratkaisuun ole päästy kuuden kuukauden kuluessa, erimielisyyden osapuolet voivat saattaa asian Euroopan yhteisöjen tuomioistuimen ratkaistavaksi >EP:n äänestyksessä hyväksytty teksti> 1. Tämän yleissopimuksen tulkintaa ja soveltamista koskevat jäsenvaltioiden väliset erimielisyydet on ratkaisun löytämiseksi ensiksi tutkittava neuvostossa Euroopan unionista tehdyn sopimuksen VI osastossa määrätyn menettelyn mukaisesti. Ellei ratkaisuun ole päästy kuuden kuukauden kuluessa, erimielisyyden osapuolten on saatettava asia Euroopan yhteisöjen tuomioistuimen ratkaistavaksi. >Alkuperäinen teksti> 2. Kaikki yhden tai useamman jäsenvaltion ja Euroopan yhteisöjen komission väliset erimielisyydet, jotka koskevat tämän pöytäkirjan 1 artiklaa, lukuun ottamatta sen 1 kohdan toista luetelmakohtaa, 2, 3 ja 4 artiklaa sekä 7 artiklan 2 kohdan kolmatta luetelmakohtaa, ja joita ei ole voitu selvittää neuvotteluteitse, voidaan saattaa yhteisöjen tuomioistuimen ratkaistaviksi. >EP:n äänestyksessä hyväksytty teksti> 2. Kaikki yhden tai useamman jäsenvaltion ja Euroopan yhteisöjen komission väliset erimielisyydet, jotka koskevat tämän yleissopimuksen 1 artiklaa, lukuun ottamatta sen 1 kohdan toista luetelmakohtaa, 2, 3 ja 4 artiklaa sekä 7 artiklan 2 kohdan kolmatta luetelmakohtaa, ja joita ei ole voitu selvittää neuvotteluteitse, on saatettava yhteisöjen tuomioistuimen ratkaistaviksi. >EP:n äänestyksessä hyväksytty teksti> 2 a. Euroopan yhteisöjen tuomioistuimella on toimivalta tehdä ennakkopäätös tämän yleissopimuksen tulkinnasta, jos tällainen asia saatetaan jonkin jäsenvaltion tuomioistuimen ratkaistavaksi. Jos kyseinen tuomioistuin katsoo, että tätä asiaa koskeva päätös on tarpeen, jotta se voisi antaa tuomionsa, se voi pyytää Euroopan yhteisöjen tuomioistuinta tekemään päätöksen tästä asiasta. >EP:n äänestyksessä hyväksytty teksti> 2 b. Tuomioistuimen tuomiot 1, 2 ja 2b kohdassa tarkoitetuista tapauksista ovat sitovia kaikkien tässä yleissopimuksessa mainittujen osapuolien osalta. (Tarkistus 20) 9 artikla >Alkuperäinen teksti> Voimaantulo >EP:n äänestyksessä hyväksytty teksti> Voimaantulo >Alkuperäinen teksti> 1. Jäsenvaltioiden on hyväksyttävä tämä pöytäkirja valtiosääntöjensä asettamien vaatimusten mukaisesti. >EP:n äänestyksessä hyväksytty teksti> 1. Jäsenvaltioiden on hyväksyttävä tämä yleissopimus valtiosääntöjensä asettamien vaatimusten mukaisesti. >Alkuperäinen teksti> 2. Jäsenvaltiot ilmoittavat Euroopan unionin neuvoston pääsihteerille kunkin valtion valtiosäännön asettamien vaatimusten mukaisen tämän yleissopimuksen hyväksymismenettelyn loppuunsaattamisesta. >EP:n äänestyksessä hyväksytty teksti> 2. Jäsenvaltiot ilmoittavat komission puheenjohtajalle kunkin valtion valtiosäännön asettamien vaatimusten mukaisen tämän yleissopimuksen hyväksymismenettelyn loppuunsaattamisesta. >Alkuperäinen teksti> 3. Tämä pöytäkirja tulee voimaan yhdeksänkymmenen päivän kuluttua siitä, kun viimeisenä tämän muodollisuuden suorittava unionin jäsenvaltio on tehnyt 2 kohdan mukaisen ilmoituksen. Jos yleissopimus ei kuitenkaan ole tullut voimaan tuohon päivään mennessä, pöytäkirja tulee voimaan samana päivänä kuin yleissopimus. >EP:n äänestyksessä hyväksytty teksti> 3. Tämä yleissopimus tulee voimaan yhdeksänkymmenen päivän kuluttua siitä, kun viimeisenä tämän muodollisuuden suorittava unionin jäsenvaltio on tehnyt 2 kohdan mukaisen ilmoituksen. (Tarkistus 21) 11 artikla >Alkuperäinen teksti> Varaumat >EP:n äänestyksessä hyväksytty teksti> Varaumat >Alkuperäinen teksti> 1. Vain 6 artiklan 2 kohdassa mainittujen varaumien teko on sallittua. >EP:n äänestyksessä hyväksytty teksti> Varaumien teko on kiellettyä. >Alkuperäinen teksti> 2. Varauman tehnyt jäsenvaltio voi milloin hyvänsä luopua siitä kokonaan tai osaksi toimittamalla tätä koskevan ilmoituksen talteenottajalle. Luopuminen tulee voimaan sinä päivänä, jona talteenottaja on vastaanottanut ilmoituksen. (Tarkistus 22) 11 artikla a (uusi) >EP:n äänestyksessä hyväksytty teksti> 11 artikla a Tämän yleissopimuksen määräyksiä sovelletaan ainoastaan, jos ne sopivat yhteen yhteisöjen taloudellisten etujen suojaamista koskevien EY:n direktiivien ja asetusten kanssa. (Tarkistus 23) 12 artikla >Alkuperäinen teksti> Talteenottaja >EP:n äänestyksessä hyväksytty teksti> Talteenottaja >Alkuperäinen teksti> 1. Euroopan unionin neuvoston pääsihteeri on tämän pöytäkirjan talteenottaja. >EP:n äänestyksessä hyväksytty teksti> 1. Komission puheenjohtaja on tämän yleissopimuksen talteenottaja. >Alkuperäinen teksti> 2. Talteenottaja julkaisee Euroopan yhteisöjen virallisessa lehdessä pöytäkirjan hyväksymiset ja siihen liittymiset, julistukset ja varaumat samoin kuin kaikki tätä pöytäkirjaa koskevat ilmoitukset. >EP:n äänestyksessä hyväksytty teksti> 2. Talteenottaja julkaisee Euroopan yhteisöjen virallisessa lehdessä pöytäkirjan hyväksymiset ja siihen liittymiset samoin kuin kaikki tätä yleissopimusta koskevat ilmoitukset. (Tarkistus 24) 12 artikla a (uusi) >EP:n äänestyksessä hyväksytty teksti> Komissio toimittaa mahdollisimman pian ehdotuksen direktiiviksi virkamiesten ja muuhun henkilöstöön kuuluvien rikosoikeudellisesta vastuusta ja suojasta, joka sisältää vähintään seuraavat säännökset: «Euroopan parlamentin ja neuvoston direktiivi,annettu ... virkamiesten ja muuhun henkilöstöön kuuluvien rikosoikeudellisesta vastuusta ja suojasta. Euroopan unionin neuvosto ja Euroopan parlamentti, jotka - ottavat huomioon Euroopan yhteisön perustamissopimuksen ja erityisesti sen 100 a ja 209 a artiklan, - ottavat huomioon komission ehdotuksen, - ottavat huomioon talous- ja sosiaalikomitean lausunnon, sekä katsovat, että yhteisöllä on rikosoikeudellinen toimivalta suojella taloudellisia etujaan taloudellisten toimijoiden suorittamien rikkomusten lisäksi myös virkamiestensä lainvastaiselta toiminnalta tai heihin kohdistuvalta toiminnalta, joka voi aiheuttaa vahinkoa yhteisön talousarvion suhteen, sovellettavien sääntöjen olisi oltava yhtenäiset kaikkien oikeusjärjestyksien suhteen, näissä säännöissä olisi otettava huomioon samalla sekä jäsenvaltioiden perustuslaillisten järjestelmien perusperiaatteet että sovellettavat yhteisön johdetun oikeuden säädökset, kuten Euroopan yhteisöjen virkamiehiin sovellettavat henkilöstösäännöt, Euroopan yhteisöjen virkamiesten rikosoikeudellista vastuuta ja suojaa koskevia sääntöjä on täydennettävä säännöksillä virkamiesten hallinnollisesta vastuusta yhteisöä kohtaan, ovat vahvistaneet tämän direktiivin: 1 artikla 1. Tämän direktiivin tavoitteena on suojella yhteisön taloudellisia etuja (tuloja ja menoja) kansallisen oikeuden soveltamisessa toimivaltaisten viranomaisten ja tuomioistuinten toimesta tapauksissa, joissa syntyy vastuuvelvollisuus tai jotka edellyttävät Euroopan yhteisöjen virkamiesten tai muuhun henkilöstöön kuuluvien suojelua. 2. Tässä direktiivissä - tarkoitetaan ilmaisulla «virkamies» kaikkia «eurooppalaisia» ja «kansallisia» virkamiehiä, mukaan lukien toisen jäsenvaltion kansalliset virkamiehet, - tarkoitetaan ilmaisulla «eurooppalainen virkamies» . henkilöitä, jotka ovat virkamiehiä tai Euroopan yhteisöjen virkamiehiä ja muuhun henkilöstöön kuuluvia koskevien henkilöstösääntöjen mukaisesti palvelukseen otettuja, . henkilöitä, jotka on siirretty Euroopan yhteisöjen palvelukseen jäsenvaltioista tai yksityisestä tai julkisesta järjestöstä ja jotka toimivat samoissa tehtävissä kuin Euroopan yhteisöjen virkamiehet tai muuhun henkilöstöön kuuluvat henkilöstösääntöjensä mukaisesti, . Euroopan investointipankin, Euroopan keskuspankkijärjestelmän ja Euroopan rahapoliittisen instituutin henkilöstöä. 2 artikla 1. Tässä direktiivissä - pidetään lahjuksen ottamisena sitä, että virkamies pyytää, hyväksyy tai vastaanottaa suoraan tai kolmannen osapuolen välityksellä, itselleen tai kolmannelle osapuolelle, minkälaisia tahansa tarjouksia, lupauksia tai etuja suorittaakseen tai ollakseen suorittamatta tehtäväänsä tai toimenpidettä tehtävänsä harjoittamisessa, - pidetään lahjuksen antamisena sitä, että kuka tahansa lupaa tai antaa suoraan tai kolmannen osapuolen välityksellä minkälaista tahansa etua virkamiehelle itselleen tai tämän puolesta kolmannelle osapuolelle, jotta hän suorittaa tai on suorittamatta tehtäväänsä tai toimenpidettä tehtävänsä harjoittamisessa, - pidetään väärennöksenä sitä, että virkamies osittain tai kokonaan väärentää asiakirjan tai vääristää sitä, - pidetään väärennöksen käyttönä sitä, että virkamies tahallisesti käyttää väärennettyä asiakirjaa, - pidetään varojen väärinkäyttönä sitä, että virkamies anastaa tai kavaltaa itselleen tai kolmannelle osapuolelle hallinnonalalleen kuuluvan rahasumman tai omaisuutta. 2. Kunkin jäsenvaltion on toteutettava tarvittavat toimenpiteet sen takaamiseksi, että 1 kohdassa tarkoitetuista toimista sekä niiden yrityksistä aiheutuu rikosoikeudellisia seuraamuksia, jos ne aiheuttavat vahinkoa Euroopan yhteisöjen taloudelliselle edulle. 3. Kunkin jäsenvaltion on toteutettava tarvittavat toimenpiteet sen takaamiseksi, että 1 ja 2 kohdassa tarkoitetut toimet sekä niihin osallistuminen ja yllyttäminen ovat rangaistavia tekoja, joista aiheutuu tosiasiallisia, suhteellisesti oikeudenmukaisia ja varoittavia seuraamuksia, mukaan lukien vapausrangaistukset, jotka ovat vähintään - kolme vuotta korruptiosta ja varojen kavaltamisesta, - vuosi väärennyksestä ja väärennetyn asiakirjan käytöstä. 3 artikla Kunkin jäsenvaltion on toteutettava tarvittavat toimenpiteet sen takaamiseksi, että kyseisen valtion rikosoikeuden mukaisesti 2 artiklassa tarkoitetuista rikkomuksista, jotka komission, Euroopan parlamentin, neuvoston, tuomioistuimen ja tilintarkastustuomioistuimen jäsenet sekä oikeusasiamiehen ja Euroopan keskuspankkijärjestelmän ja Euroopan rahapoliittisen instituutin johtajat ja Euroopan investointipankin johtokunnan jäsenet ovat suorittaneet tai joiden kohteeksi he ovat joutuneet tehtäviään harjoittaessaan, rangaistaan samoilla seuraamuksilla kuin 2 artiklassa tarkoitetut seuraamukset. 4 artikla 1. Edellä olevia artikloja sovelletaan rajoittamatta kuitenkaan rikosoikeudellista menettelyä ja toimivaltaisten tuomioistuimen päätöksiä koskevien säännösten soveltamista. 2. Tätä direktiiviä sovelletaan noudattaen täysin Euroopan yhteisöjen perustamissopimusten, Euroopan yhteisöjen erioikeuksista ja vapauksista tehdyn pöytäkirjan ja Euroopan yhteisöjen tuomioistuimen perussäännön määräyksiä sekä niiden täytäntöön panemiseksi vahvistettuja tekstejä erioikeuksien peruuttamisen osalta. 3. Tätä direktiiviä sovelletaan myös noudattaen täysin Euroopan yhteisöjen virkamiesten henkilöstösääntöjä sekä niiden täytäntöön panemiseksi vahvistettuja tekstejä, erityisesti niiden sääntöjen osalta, jotka koskevat kurinpidollisia ja rahalliseen korvaamiseen liittyviä seuraamuksia (henkilöstösääntöjen 88 ja 22 artikla). 5 artikla 1. Jäsenvaltioiden on saatettava voimaan tämän direktiivin kanssa yhdenmukaiset lait, asetukset ja hallinnolliset määräykset ennen 31 päivää joulukuuta 1999. 2. Kyseisissä säädöksissä on viitattava tähän direktiiviin. 3. Jäsenvaltioiden on toimitettava komissiolle olemassa olevat ja uudet sisäisen lainsäädännön tekstit, joissa taataan tämän direktiivin saattaminen osaksi kansallista lainsäädäntöä. 4. Jäsenvaltioiden on vuosittain ennen 31 päivää maaliskuuta ilmoitettava komissiolle niiden rikosoikeudellisten menettelyjen määrä, jotka on aloitettu 2 ja 3 artiklassa tarkoitettujen toimien perusteella. 6 artikla Tämä direktiivi on osoitettu kaikille jäsenvaltioille.» (Tarkistus 25) Liite II >EP:n äänestyksessä hyväksytty teksti> (Liite II «Suunnitelma neuvoston pöytäkirjaan pöytäkirjan laatimista koskevaa säädöstä annettaessa merkittäväksi lausumaksi» poistetaan.) Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston säädökseksi Euroopan yhteisön taloudellisten etujen suojaamista koskevaan yleissopimukseen liittyvän pöytäkirjan tekemisestä ja ehdotuksesta Euroopan unionista tehdyn sopimuksen K.3 artiklan perusteella tehtäväksi Euroopan yhteisöjen taloudellisten etujen suojaamisesta tehdyn yleissopimuksen lisäpöytäkirjaksi (virkamiehet ja jäsenet) (C4-0607/95 - 12549/95 - 96/0902(CNS)) (Kuulemismenettely) Euroopan parlamentti, joka - ottaa huomioon neuvoston ehdotuksen (12549/95 - 96/0360(CNS)), - neuvoston kuultua sitä Euroopan unionista tehdyn sopimuksen K.6 artiklan 2 kohdan mukaisesti (C4-0607/95), - ottaa huomioon kansalaisvapauksien ja sisäasiain valiokunnan mietinnön sekä oikeusasioita ja kansalaisten oikeuksia käsittelevän valiokunnan ja talousarvion valvontavaliokunnan lausunnon (A4-0130/96), 1. Hyväksyy neuvoston ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa Euroopan parlamentin hyväksymästä sanamuodosta; 3. Kehottaa puhemiestään välittämään tämän lausunnon neuvostolle ja komissiolle.